تورکیه عائله و سوسیال سیاست‌لر ناظیری فاطما بتول سایان کایا، تورکیه‌نین سوریه اوچون آتمیش اولدوغو آددیم‌لارا ایشاره ائده‌رک، قطعیتله داوام ائتدیریلن دیپلوماسی‌یا دقت چکدی.
کایا، "قارداش‌لیق سفربرلیگی" چرچیوه‌سینده، تورک قیزیل آی و یئرلی رهبرلیک‌لرین امکداش‌لیقلا حاضیرلانان حلب کؤمک کونوویونون مالتپه ساحیلی حادثه ساحه‌سین‌دن تشکیل ائدیلن یولا سالماق مراسیمینه قاتیلدی.
ناظیر کایا، چیخیشیندا، حلب‌دن قورتاریلیب کئچن هفته تورکیه‌یه گتیریلن بنا العابد و عایله‌سیله گؤروشدوگو سیرادا یاشانان‌لاری ایضاح ائتدی.
بنا-نین اونا 'بوتون سوریه‌‌لی اوشاق آدینا سیزه تشککور ائتمک ایستییرم دئدیگینی کؤچورن ناظیر قایانین آلدیغی بیر جواب ایسه دینله‌ین‌لری آغلاتدی.
بنانین قارداشینی آتاسی‌نین قوجاغین‌دان آلماق و ساریلماق ایسته‌ین ناظیر سایان کایا،
"آتاسی‌نین قوجاغین‌دان ائنمک ایستمه‌دی. سببینی سوروشدوقدا ایسه بومبا‌لار آتیلارکن داوام‌لی آتاسی‌نین قوجاغیندا اولدوغونو و هله ده او پسیکولوژی حالیندا اولدوغونو سؤیله‌دی‌لر" دئدی.
حلب‌ده یاشانان قیرغین‌لاری اجتماعی مئدیا‌دان بوتون دونیایا ائشیتدیرن حلب‌دن اولان کیچیک قیز بنا العابد و عائله‌سی پرزیدنتی رجب طیب اردوغان طرفین‌دن ده قبول ائدیلمیشدی.
چیخیش‌لاردان سونرا، کؤمک کونوویو یولا چیخدی.
